ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፈረንሳ ብሓድሽ ዓይነት ኮሮናቫይረስ ዝተለኽፈ ናይ ፈለማ ሰብ ረኺባ 26 ታሕሳስ 2020 ምንጪ ስእሊ, Reuters ፈረንሳ ብሓድሽ ዓይነት ኮሮናቫይረስ ዝተለኽፈ ናይ ፈለማ ሰብ ከም ዝረኸበት ኣፍሊጣ። እቲ ውልቀሰብ ኣብ ዝሓለፈ ሰሙን ካብ ብሪጣንያ ዝመጸ ፈረንሳዊ ምዃኑ ሚኒስትሪ ጥዕና እታ ሃገር ኣረጋጊጹ። እቲ ሕሙም ዝኾነ ምልክታ ትከም ዘይነበሮ ዝሓበረ እቲ ሚኒስትሪ፤ ኣብዚ እዋን ኣብ ገዝኡ ተወሺቡ ምህላው ኣፍሊጡ። ሓድሽ ዓይነት ኮሮናቫይረስ ኣብ ብሪጣንያ ምስ ተረኽበ ብዙሓት ሃገራት ዶባተን ዓጽየን እየን። ብምኽንያት ሓድሽ ቫይረስ ናብ ብሪጣንያ ዝግበሩ በረራታት ተቛሪጾም 'ፋይዘር' ዘማዕበሎ ክታበት ኮሮናቫይረስ፡ ኩለን ሃገራት ኣውሮጳዊ ሕብረት ክጥቀማሉ ጸዲቑ ዶባታ ዓጽያ ዝጸንሐት ፈረንሳ፡ ነቶም ካብ ኮቪድ-19 ነጻ ምዃኖም ዘረጋገጹ ክኣትው ብምፍቓድ ካብ ረቡዕ ጀሚራ ነቲ ቀይዲ ኣልዒላቶ ኣላ። ብኣሽሓት ዝቑጸሩ መራሕቲ ናይ ዓበይቲ ናይ ጽዕነት መካይን ግን ንበዓል ልደት ኣብቲ ንፈንሳን ብሪጣንያን ዘራኽብ መትረብ እንግሊዝ ኣብ መኪንኦም ኮይኖም ከሕልፍዎ ተገዲዶም እዮም። ካልኦት ሃገራት’ውን ነዚ ሓድሽ ዓይነት ኮሮናቫይረስ ከም ዝረኸባ ኣረጋጊጸን ኣለዋ። ጃፓን፡ ኣብ ሓሙሽተ ካብ ብሪጣንያ ዝመጹ ገያሾ ነቲ ቫይረስ ከም ዝረኸበት ክትሕብር እንከላ፤ ዴንማርክ ኣውስትራልያን ኔዘርላንድስን ኣቐዲመን ምርካበን ገሊጸን እየን። ብዛዕባ'ቲ ሓድሽ ዓሌት ኮሮናቫይረስ፡ ክሳብ ሕጂ እንፈልጦም 10 ነጥብታት 1፡ ኣብ ብሪጣኒያ ብፍላይ ድማ ኣብ ሎንደንን ከባቢአን ክሳብ ሎሚ ተራእዩ ዘይፍለጥ ሓድሽ ዓሌት ኮሮናቫይረስ ብምርመራ ተረኺቡ። ኣብ ብዙሓት ዝሓመሙ ሰባት ዝርከብ ዘሎ ድማ፡ እዚ ሓድሽ ዓሌት ኮሮናቫይረስ እዩ። 2፡ እዚ ሓድሽ ዓሌት ነቶም ካልኦት ዓሌታት ኮሮናቫይረስ እናተከአ ኣብ ምስፍሕፋሕ ከምዝርከብ ይግለጽ ኣሎ። 3፡ እዚ ዓሌት፡ ንርእሱ ዘራብሓሉ መገዲ ዝተፈለየ ብምዃኑ ንምቁጽጻሩ ከየጸግም ስግኣት ኣሎ። ካብ ናይ መተንፈሲ ኣካላት ወጻኢ ንዘለዉ ዋህዮታት'ውን ቅርጹን ብህሪኡን እናለወጠ ከጥቀዖምዶ ይኸውን ዝብል ስግኣት'ውን ፈጢሩ'ሎ። 4፡ እዚ ዓሌት ኮሮናቫይረስ ንፈለማ እዋን ኣብ ወርሒ መስከረም እዩ ተረኺቡ። ኣብ ጥቅምቲ፡ ኣብ ከተማ ሎንደን ኮሮናቫይረስ ካብ ዝተረኸቦም ሰባት እቶም ሓደ ሲሶ፡ በዚ ሓድሽ ዓሌት ዝተጠቕዑ እዮም ነይሮም። ኣብ ታሕሳስ ድማ፡ ካብቶም ብኮሮናቫይረስ ዝሓመሙ እቶም 75 ሚኢታዊት በዚ ሓድሽ ዓሌት ኮሮናቫይረስ ዝተጠቕዑ ምዃኖም ተፈሊጡ። 5፡ ቀዳማይ ሚኒስተር ቦሪስ ጆንሰን ብቀዳም ኣብ ዝሃቦ መግለጺ፡ እዚ ሓድሽ ዓሌት ምስ'ቲ ቅድሚ ሕዚ ዝነበረ ክነጻጸር እንከሎ፡ ናይ ምልባዕ ዕድሉ ብ 70 ምኢታዊት ዝቐልጠፈ እዩ ኢሉ። 6፡ እዚ ሓድሽ ዓሌት ኣብ ከይዲ ድዩ ንርእሱ ቀይሩ ወይ ካብ ካልእ ቦታ መጺኡ ዝብል ንግዚኡ ኣይተፈልጠን ዘሎ። 7፡ እዚ ሓድሽ ዓሌት ኮሮናቫይረስ፡ ኣብ ምሉእ ብሪጣንያ ይዝርጋሕ እኳ እንተሃለወ፡ ኣብ'ዚ እዋን ግን ኣብ ከባቢ ሎንዶን እዩ ብብዝሒ ዝረኣይ ዘሎ። ብተወሳኺ ድማ፡ ኣብ ደቡባዊ ምብራቕን ኣብ ምብራቓዊ ክፋል ኢንግሊዝን'ውን ይረኣይ ኣሎ። ኮቪድ 19፡ ኤርትራ ነቲ ዝጸንሐ ኣዋጃት ዕጽዋ ዘትርር ሕጋጋት ኣውጺኣ ክታበት ኮሮናቫይረስ ናብ ሃገራት ኣፍሪቃ መዓስ ክበጽሕ ይኸውን?
